Beliggenheden var perfekt, med gåafstand til strøget, samt metro tæt på. Lejligheden var meget ren og rummelig, med alt nødvendigt inventar. Billederne beskriver lejligheden meget godt. Vi havde et barn med, og savnede derfor en højstol til barnet.
Det er et gammelt kvarter, hvilket kunne mærkes på isoleringen. Lyde fra gaden kunne tydeligt høres fra vinduerne, der vendte mod Nyhavnen. Fra værelserne som vendte væk fra Nyhavnen, var der ingen problemer med lyd.
Da vi var der i en meget kold periode, kunne kulden også mærkes gennem vinduerne, da alle vinduerne ikke lukkede helt tæt. Dog var der meget varme fra radiatorerne, så vi frøs ikke.
Alt i alt en fantastisk beliggenhed og dejlig lejlighed.